**Luna, pală ca o pată**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Luna pală ca o pată

...

Se lasă-a nopții grea cortină

Brodată cu stele aurii,

Ca niște puncte de lumină

În bezna orelor târzii!

...

Burgul e de-acum pustiu,

Puținul orelor rămase,

Adună oamenii prin case

Se lasă noaptea, e târziu!

...

Bântuie-mprejur acum

Un aer de primăvară,

Ca un ecou de catedrală

Se-aude liniștea pe drum!

...

Dar bucuria primăverii,

Poartă cu ea o rană-ascunsă,

Căci Lumina Învierii

De-a vieții noapte e pătrunsă!

...

Că-n tot acest păienjeniș

De vești și zvonuri de departe,

Se-aude că bătrâna moarte

A plecat la seceriș!

...

Stăm în case,

Noaptea iese

Și una câte una-și țese,

Stele-n orele rămase!

...

Întunericu-i deplin,

Doar pe boltă sus, departe,

Câte-un licăr stins răzbate

Rar, puțin câte puțin!

...

Un gând vine către mine

Și-mi amintesc iubito-acum

De plimbările cu tine

Pentru floare de salcâm!

...

Noaptea trece

Clipe-i fug

Și o adiere rece

Se plimbă liber peste burg!

...

Tu, deschizi fereastra larg,

Să pătrundă de afară

Vântul blând de primăvară

Care ți-a atât de drag!

...

Pe bolta întunecată,

Luna, pală, ca o pată,

E gata gata să răzbată,

Să privească-n ochii-ți verzi!